open-index/open-wikipedia-markdown huggingface dataset:
Sonvico

**Sonvico** estas komunumo de la Komunumaro Sonvico kaj la Distrikto Lugano en Kantono Tiĉino, Svislando. Ĝi havis 1852 loĝantojn je la 31-a de decembro 2011.

## Geografio 
Sonvico situas proksimume 5 kilometrojn nordoriente de la distriktĉefurbo Lugano, al kies aglomeraĵo ĝi apartenas. La okcidentan limon de la komunumo formas la rivero Casserate. La komunumo konsistas el la vilaĝoj kaj setlejoj Sonvico Dino, Rödes, Jaronco, Pairago, Arla kaj Rosone.

La teritorio de la komunumo etendiĝas sur areo de 11,06 km², de kiuj 80,9% estas kovritaj de arbaro, 8,2% servas por agrikulturo kaj 7,1% por setlado.

## Najbaraj komunumoj 
La komunumo Sonvico limas en okcidento kaj nordo al Capriasca, en nordnordoriento al Valcolla, en oriento al Cimadera, en sudoriento al Valsolda (CO, Italio), en sudo al eksklavo Villa Luganese de la komunumo Lugano, kaj en sudokcidento al Cadro.

## Trafiko 
Sonvico situas flanke de la gravja trafikvojoj. Tra Sonvico pasas kurba flanka vojo kiu kondukas de Lugano al Cimadera. La plej proksima alveturejo al la svisa aŭtovojo A2 estas Lugano-Nordo, kiu situas proksimume 10 kilometrojn sudokcidente de la komunumo. Pere de buslinio de Tesserete al Villa Luganesi la komunumo estas konektita al la publika transportreto. De 1911 ĝis 1970 funkciis regiona tramlinio de Lugano al Sonvico.

## Historio 
La unua dokumenta mencio de Sonvico datiĝas el la jaro 1146 kiel *Summo Vico*. Estis trovita en Sonvico tombrestaĵoj el la ferepoko kun plado kun enskribo en la etruska lingvo. En la frua mezepoko Sonvico, Dino kaj Villa formis bienon, kiu apartenis al la Monaĥejo San Carpoforo en Como. La setlejo estis pro ĝia strategia situo protektita pere de ringomuro kaj kastelo, kiuj estis konstruitaj en la jaro 1326 kaj detruitaj en 1517. La komunumo ĝis privilegiitan statuson kun impostoliberigo, kiun ĝi povis konservi ankaŭ dum la regado de la Svisa Ĵurkomunumo. En la jaro 1878 Cimadera sendependiĝis de Sonvico kaj fariĝis memstara komunumo. Ekzistas plano por kunigo de Sonvico kun la komunumo Lugano.

## Notoj kaj referencoj 
## Eksteraj ligiloj 
* Oficiala retejo de la komunumo Sonvico
Dino (apartigilo)

**Dino** havas la sekvantajn signifojn:

* Dino, arkaika mezurunuo de forto
* Dino TI, vilaĝo de la komunumo Sonvico de la Distrikto Lugano en Kantono Tiĉino en Svislando
* Dino Zoff, futbalisto

## Vidu ankaŭ 
* Dinosaŭroj
Alorizo

[eta| Alorizo ĉe [Amara cikorio|brusela cikorio]]
La alorizo estas radiktipo de dukotiledonaj plantoj. La alia radika tipo nomiĝas homorizo.

Kreskas la radikpinto rekte al ĉefa radiko, kiu fariĝas pli granda ol la flankaj radikoj, tiu radiksistemo nomiĝas *alorica*. La ĉefa radiko kreskas rekte en la grundon kaj la flankaj radikoj de la unua rango kreskas horizontale. Se la ĉefa radiko estas multe pli forta ni parolas pri palisradiko. Se la ĉefa radiko kreskas pli malforte ol la flankradikoj oni parolas pri malprofundradika planto.

## Etimologio 
La termino venas el la helenaj vortoj *állo(s)* (αλλ) „diversa“ kaj *rhizoma* (ῥίζωμα) „radiko“.

## Literaturo 
*  Kull,Ulrich:Grundriss der Allgemeinen Botanik, dua eldono, Stuttgart 2005

Kategorio:Radikoj
Bebo Valdés

**Bebo VALDÉS** (naskiĝis  en Havano, Kubo, mortis  en Stokholmo, Svedio ) estis pianisto kaj komponisto de Kubo.

## Biografio 
Patro de pianisto Chucho Valdés, Bebo ekkonis sukceson dum la 1940-aj kaj la 1950-aj jaroj kiel pioniro de Afro-kuba ĵazo. Vivinte en Svedio, li reaperis sur la internacia scenejo, 76-jaraĝa, kiam li registris en Germanio kun saksofonisto Paquito D'Rivera.

Bebo Valdés partoprenis en filmo *Calle 54* de Fernando Trueba, kie li interalie ludis duope kun sia filo Chucho. Li poste registris albumon *El arte del sabor* (2001) kun Cachao kaj Patato Valdés, kiu ricevis premion Grammy. En 2010, li komponis la filmmuzikon por la filmo *Chico y Rita* de Fernando Trueba kaj Javier Mariscal.

En 2002, li akompanis la kantiston de flamenko Diego el Cigala por la disko *Lágrimas negras*, produktita de Javier Limón, internacia sukceso ankaŭ rekompencita per premio Grammy.

Alia filo de Bebo Valdés, Rickard, ludas en la sveda grupo de kuba sono Calle Real.

## Referencoj 
Kategorio:Kubaj pianistoj
Kategorio:Ĵazmuzikistoj
Gyula Eörsi

**Gyula EÖRSI** [djula orŝi], laŭ hungarlingve kutima nomordo **Eörsi Gyula** estis hungara juristo, profesoro, membro ordinara de Hungara Scienca Akademio (1973). Lia frato estis verkisto István Eörsi, lia filo estis Mátyás Eörsi.

Gyula Eörsi naskiĝis la  1922 en Budapeŝto. Li mortis la  1992 en Budapeŝto.

## Biografio 
Gyula Eörsi frekventis universitaton en Budapeŝto inter 1941-1945. Inter 1948-1949 li plulernis en Parizo. Li komencis sian karieron laŭvice kiel advokato, notario, juĝisto, diplomato. En 1951 li ekhavis postenon en la ministerio, kie li okupiĝis pri adaptado de soveta juro, krome li ankaŭ instruis en universitatoj. Inter 1978-1984 li estis rektoro en ELTE. Li havis edzinon kun 2 gefiloj. Li ricevis premiojn en 1978 kaj 1983.

## Verkaro (elekto) 
**A tulajdonátszállás kérdéséről* (1947)
**Magánjog és polgári jog* (1950, 1960)
**Magyar polgári jog I–II.* (1962, poste plurfoje eldonita)
**Fundamental Problems of Socialist Civil Law* (1970)

## Fontoj 
* tiu ĉi artikolo tradukiĝis el http://hu.wikipedia.org/wiki/E%C3%B6rsi_Gyula

 
Kategorio:Hungaraj juristoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Kategorio:Hungaraj diplomatoj
Dániel Ercsei

**Dániel Ercsei** [erĉei], laŭ hungarlingve kutima nomordo **Ercsei Dániel** estis hungara filozofo, profesoro, membro korespondanta de Hungara Scienca Akademio (1828). Lia nomo laŭ la malnova ortografio aperis ankaŭ *Erchey* aŭ *Ertsei*.

Dániel Ercsei http://mek.oszk.hu/03600/03630/html/e/e04785.htm naskiĝis la  1781 en Mezőtúr. Li mortis la  1836 en Debrecen.

## Biografio 
Dániel Ercsei frekventis bazlernejon en sia naskiĝurbo, poste li plulernis en Debrecen kaj Göttingen. Li ekinstruis filozofion kaj juron en Debrecen en 1803. En 1821 li ekhavis postenon en urbestraro de Debrecen. En 1828 li partoprenis en redaktado de statuto de MTA. Fine li havis postenojn en diversaj departementoj kaj diocezoj.

## Verkaro (elekto) 
* *Dissertatio inauguralis in qua summa systematis dynamici in physica disciplina capita exponuntur et pensitantur* (1805)
* *Philosophia* (Filozofio) (1813–1817)
* *Statistica* (Statistiko) (1814)
* *Philosophia históriája* (Historio de filozofio) (1825)

## Fontoj 
* biografio hungare

Kategorio:Hungaraj filozofoj
Kategorio:Hungaraj profesoroj
Kategorio:Hungaraj akademianoj
Cadro

**Cadro** estas komunumo de la Komunumaro Sonvico kaj la Distrikto Lugano en Kantono Tiĉino, Svislando. Ĝi havis 2037 loĝantojn je la 31-a de decembro 2011.

## Geografio 
Cadro situas proksimume 2 kilometrojn norde de la distriktĉefurbo Lugano, al kies aglomeraĵo ĝi apartenas. La okcidentan limon de la komunumo formas la rivero Casserate. 

La teritorio de la komunumo etendiĝas sur areo de 4,52 km², de kiuj 70,8% estas kovritaj de arbaro, 7,1% servas por agrikulturo kaj 19,7% por setlado.

## Najbaraj komunumoj 
La komunumo Sonvico limas en nordo al Sonvico, en nordo al la eksklavo Villa Luganesi de la komunumo Lugano, en oriento al Valsolda (CO, Italio), en sudo al Lugano, en okcidento al Canobbio, kaj en nordokcidento al Capriasca.

## Trafiko 
Cadro situas flanke de la gravja trafikvojoj. Tra Cadro pasas flanka vojo kiu kondukas de Lugano al Sonvico. La plej proksima alveturejo al la svisa aŭtovojo A2 estas Lugano-Nordo, kiu situas proksimume 8 kilometrojn okcidente de la komunumo. Pere de la loka busreto de la urbo Lugano la komunumo estas konektita al la publika transportreto. De 1911 ĝis 1970 funkciis regiona tramlinio de Lugano al Sonvico, kiu pasis tra Cadro.

## Historio 
La unua dokumenta mencio de Cadro datiĝas el la jaro 735 kiel *Cadelo*. Dum mezepoko la benediktana abatejo San Abbondino de Como kaj la hospitalo Santa Maria de Lugano estis bienposedantoj en Cadro. La 30-an de septembro 2007 la civitanoj de Cadro malakceptis kuniĝon kun la najbara komunumo kaj urbo Lugano, kaj la Federacia Tribunalo verdiktis, ke la komunumo rajtas konservi sian aŭtonomion.

## Notoj kaj referencoj 
## Eksteraj ligiloj 
* Oficiala retejo de la komunumo Cadro
Kanterburia Muzeo (Novzelando)

La **Kanterburia Muzeo** () estas muzeo situanta en la urbocentro de Christchurch, Novzelando, nome en ties kultura areo.

La muzeo estis fondita en 1867 kaj ekde tiam kreskis por enhavi la novzelandan naturan diversecon kaj ties homan heredon. Dekomence oni kolektis ostojn de moaj kaj birdajn haŭtaĵojn, kaj oni interŝanĝis ilin kun tutmondaj muzeoj La Muzeo havas pli ol du milionoj da kolekteroj kaj specialiĝas en la historio de komencaj Maorioj, frua setlado fare de Eŭropanoj kaj esplorado al Antarkto.

La origina konstruaĵo estis malfermita en 1870 fare de la arkitekto Benjamin Mountfort kaj estas ekzemplo de publika konstruaĵo de stilo novgotiko en Christchurch. La ekstero de la muzeo estis konstruita el griza bazalto el la najbara Halswell Quarry. Poste oni aldonis multajn plibonigojn dum la jaroj.

## Notoj 
Kategorio:Historiaj muzeoj en Nov-Zelando
Kategorio:Artmuzeoj en Nov-Zelando
Kategorio:Naturhistoriaj muzeoj en Nov-Zelando
Kategorio:Teksaĵaj muzeoj
Kategorio:Kristkirko
Kategorio:Organizaĵoj fonditaj en 1867
Victor Ponta

**Victor PONTA** (naskiĝinta la  en Bukareŝto, do nun -aĝa) estas rumana politikisto. Li estas membro kaj ekde novembro 2009 gvidanto de la nacia politika partio *Partidul Social Democrat* (Social-demokrata Partio). La 7-an de majo 2012 li oficiale fariĝis la nova ĉefministro de Rumanio, post Mihai Răzvan Ungureanu, rumana historiisto, kiu de 2004 ĝis 2007 estis ministro pri eksteraj rilatoj kaj en 2012 malpli ol 3 monatojn funkciis kiel ĉefministro. Li forlasis tiun oficon la 4-an de novembro 2015.

## Referencoj 
## Eksteraj ligiloj 
Kategorio:Rumanaj politikistoj
Kategorio:Ĉefministroj de Rumanio
Kategorio:Naskiĝintoj en Rumanio
Akcepto

**Akcepto** plej ĝenerale signifas bonvenigo aŭ ricevigo.

**Akcepto** estas i.a. ekonomika termino.

IKEV  donas jenan difinon: "deklaro de trato fare de tratito kaj subskribita de li, ke li plenumos la pagordonon faritan de la tratinto".

Por **akcepti** la sama vortaro donas jenan priskribon: "akcepti traton, t.e. devontigi sin pagi la tratan sumon."

## Komercaj Formoj de Akcepto 
* **Akcepto pro Honoro** IKEV difinas ĝin: "pp trato ĉe neakcepto: komerca konato de la tratinto aŭ de unu el la endosinto povas akcepti".
* **Blanka akcepto** estas akcepto de trato en kiu la sumo estas ankoraŭ menciota.

## Vidu ankaŭ 
* Laŭ PIV 2020 Akcepti
* Akceptisto
* Toleremo

## Referencoj 
Kategorio:Ekonomiko
Anna Erdei

**Anna ERDEI,** laŭ hungarlingve kutima nomordo **Erdei Anna** estas hungara biologo, imunologo, profesoro, membro ordinara de Hungara Scienca Akademio (2010).

Anna Erdei http://mta.hu/koztestuleti_tagok?PersonId=19003 naskiĝis la  1951 en Budapeŝto.

## Biografio 
Anna Erdei frekventis universitaton en Budapeŝto inter 1969-1974, poste ŝi komencis sian karieron en ELTE. Baldaŭe ŝi iĝis katedrestro. Ŝi estis gastoprofesoro en Innsbruck, Oxford, Basel, Mainz, Berlin, Rehovot. Ŝi okupiĝas ĉefe pri imuno de ĉeloj. Ŝi ricevis diversajn premiojn.

## Verkaro (elekto) 
* *Lymphocyták Fc és C3 receptorának complement dependens gátlása* (1976) (ankaŭ angle)
* *The Role of C3 in the Immune-Response* (1991)
* *Természetes immunitás* (Natura imuneco) (1998)
* *Immunológiai módszerek* (Imunologiaj metodoj) (2006)

## Fontoj 
* biografio kun foto

 
Kategorio:Hungaraj biologoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
Kategorio:Hungaraj imunologoj
Absenteismo

**Absenteismo**, **forestismo** aŭ **malasiduismo** estas terminoj el ekonomiko.

Laŭ Internacia komerca-ekonomika vortaro **absenteismo** estas "ripeta interrompo de ĉeesto en indikita loko, ekz. fare de laboristoj, lernejanoj, parlamentanoj ktp.

## Referencoj
Kategorio:Ekonomiko
Maisons-Laffitte

**Maisons-Laffitte** [] estas franca komunumo kaj ĉirkaŭurbo de Parizo en la departemento Yvelines, en la regiono Francilio. Ĝi havis  loĝantojn en la jaro 2010.

## Geografio 
eta|maldekstra|Situo de Maisons-Laffitte rilate al Parizo
Maisons-Laffitte troviĝas en la nordoriento de la departemento Yvelines,  nordokcidente de Parizo, ĉe la rivero Sejno, kaj ĝi tuŝas la arbaron de Saint-Germain-en-Laye.

La najbaraj komunumoj estas Saint-Germain-en-Laye okcidente, eta parto de Achères norde kaj Le Mesnil-le-Roi sude. Trans la rivero estas Cormeilles-en-Parisis kaj Sartrouville.

Maisons-Laffitte havas stacidomon, kiu estas haltejo en la regionaj linioj Transilien L kaj RER A.

## Notoj kaj referencoj 
## Vidu ankaŭ 
### Vidu ankaŭ 
* Komunumoj de Yvelines
* Listo de urboj de Francio

### Eksteraj ligiloj 
* Oficiala retejo 


Kategorio:Komunumoj de Yvelines
Kategorio:Urboj de Francio
Broken Arrow (Oklahomo)

**Broken Arrow** estas grandurbo en Usono, en subŝtato Oklahomo, ĉefe en Kantono Tulsa. Ĝi estas la plej granda antaŭurbo de Tulsa apartenanta al urbaro de Tulsa.
## Bazaj informoj 
* Koordinatoj: 
* Areo: 118&nbsp;km²
* Loĝantaro: 100.073 (en 2011)
* Supermara alteco: 230 m
* Horzono: UTC-6h (en somero UTC-5h) 
* Poŝtkodoj: 74011-74014 
* Telefonkodo: 539/918
eta|maldekstre|Historia konstruaĵo en Broken Arrow
 
## Geografio 
Broken Arrow situas ĉe renkontiĝo de ebenaĵo kaj montaro en la meza landparto de Usono, en la nordorienta parto de la subŝtato. Tulsa troviĝas 17 km.

## Historio 
Broken Arrow estis fondita en 1902 pro konstruado de fervojo, la nomo venis de la proksima indiana vilaĝo. Ĝi ricevis urborajton jam en la sekva jaro. La urbo estis bazita plejparte sur agrikulturo, krome la karboindustrio estis grava. En la 1960-aj jaroj Broken Arrow komencis kreski de urbeto al antaŭurbo.

## Klimato 
En Broken Arrow la temperaturo averaĝe varias inter 8-22 °C. La varmo kulminas en aŭgusto averaĝe 34 °C, la malvarmo kulminas en januaro averaĝe -5 °C. Jare pluvas po 986 mm, en ĉiuj monatoj pluvas. La pluvo kulminas en majo kaj malkulminas januare.

## Trafiko 
El Broken Arrow kuras ĉefvojoj al Tulsa kaj Muskogee.

## Nomportantoj 
* Broken Arrow (1950) (usona filmo)

## Fontoj 
* Képes Világatlasz ISBN 963 8475 38 2
* Tiu ĉi artikolo tradukiĝis helpe de WikiTrans, estis prenitaj nur tiuj frazpartoj, kiuj estis sencohavaj el anglalingva Vikipedio

Kategorio:Urboj de Oklahomo
Gram

**Gram** estas familia nomo de jenaj personoj:

* Andreas Gram (* 1955), germana politikisto (CDU)
* Elisabeth Gram (* 1996), aŭstra skiistino
* Hans Gram (1685–1748), dana filologo, historiisto kaj bibliotekisto
* Hans Christian Gram (1853–1938), dana bakteriologo
* Heribert Gram (1909–1983), aŭstra politikisto (ÖVP)
* Jørgen Pedersen Gram (1850–1916), dana matematikisto
* Peder Gram (1881–1956), dana komponisto

## Vidu ankaŭ 
* Graham
* G.R.A.M.
* Gramo
Enda Kenny

**Enda Kenny** (jen la anglalingva nomformo, irlande *Éanna Ó Cionaoith*, naskiĝinta  en Castlebar, graflando Mayo, Irlando, do nun -aĝa) estas irlanda politikisto. Li estas membro de la konservativa politika partio Fine Gael. La 9-an de marto 2011 li oficiale fariĝis la nova ĉefministro de la Respubliko Irlando, sekve de Brian Cowen.

Kategorio:Irlandaj politikistoj
Kategorio:Ĉefministroj de Irlando
(7834) 1993 JL

**(7834) 1993 JL** estas asteroido de la asteroida zono, malkovrita la  de la japanaj astronomoj Sejĝi Ueda kaj Hiroŝi Kaneda elde la observatorio de Kuŝiro en Hokajdo (Japanio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroŝi Kaneda
Kategorio:Malkovrita de Sejĝi Ueda
Kategorio:Astronomiaj objektoj malkovritaj en 1993
Enfermaĵo (biologio)

**Biologiaj enfermaĵoj** aŭ **ĉelaj enfermaĵoj** estas grupiĝoj de tiuj komponentoj en la ĉelo, kiuj ne partoprenas en la metabolismo. Tiuj komponentoj povas estis kristaloj (estaĵoj de kalcia oksalato aŭ kalcia karbonato), kristalsimilaj estaĵoj (parakristaloj), kiuj devenas per malperfekta aŭ neordinara malkombiniĝo de proteinoj, grasoj, karbonhidratoj, nukleaj acidoj.

Oni ankaŭ listigas inter la enfermaĵoj la celproduktitajn amelojn, aleuronon, oleon, rezinon, balzamon, en larĝa senco eĉ la sekreciajn granulojn kaj pigmentajn grajnon.

La plimultiĝon de virusoj kelkĉele, oni nomas virusa enfermaĵo.

Kategorio:Biologio
Kategorio:Kemio
L'Aiguillon-sur-Mer

**L’Aiguillon-sur-Mer** [] estas marborda franca komunumo en la departemento Vendée, en la regiono Luarlandoj. Ĝi havis  loĝantojn en la jaro 2010. Ĝi estas konata pro konkobredado.

## Geografio 
eta|maldekstra|La urbocentro de L’Aiguillon-sur-Mer
L’Aiguillon-sur-Mer estas la plej suda komunumo en la departemento Vendée, ĉe la elfluejo de la rivero Lay, en la nordo de la golfo de Aiguillon. La najbaraj komunumoj estas La Faute-sur-Mer, Grues kaj Saint-Michel-en-l'Herm.

## Notoj kaj referencoj 
## Vidu ankaŭ 
* Komunumoj de Vendée

## Eksteraj ligiloj 
* Turisma retejo de L’Aiguillon-sur-Mer

Kategorio:Komunumoj de Vendée
Aiguillon

**Aiguillon** estas nomo (aŭ parto de nomo) de pluraj lokoj en Francio:

* **Aiguillon (Lot-et-Garonne)**, komunumo en la departemento Lot-et-Garonne,
** **Aiguillon (stacidomo)**, fervoja stacio en Aiguillon (Lot-et-Garonne)

* '''L'Aiguillon**, komunumo en la departemento Ariège,

* **L'Aiguillon-sur-Mer**, komunumo en la departemento Vendée,
* **L'Aiguillon-sur-Vie**, komunumo en la departemento Vendée,

* **golfo de Aiguillon''', golfeto ĉe la atlantika bordo.
Miklós Kassay

**Miklós KASSAY**  (Bukareŝto, la 26-an de oktobro 1936 ‒ Cluj la 3-an de januaro 2021) estis rumania hungara prozverkisto, ĵurnalisto.

## Biografio
Miklós Kassay diplomitiĝis pri ekonomiko en UBB de Kluĵo (1963). Li laboris en redakcio de *Korunk*.

## Verkoj
**Egy ember az árokban*, romaneto en *Brassói Lapok* (1969).
**Idegenbe reggel érkezz*, raportaĵoj, Kriterion Könyvkiadó, 1976.
**Mindig úton, hazafelé*, romano, 1977.

## Eksteraj ligiloj
*Romániai magyar irodalmi lexikon 

Kategorio:Rumanujaj hungaraj poetoj kaj verkistoj
Kategorio:Rumanujaj hungaraj ĵurnalistoj
La Chapelle-Saint-Géraud

**La Chapelle-Saint-Géraud** estas franca komunumo lokita en la departemento Corrèze kaj en la regiono Limoĝio. Ĝi havis 232&#160;loĝantojn laŭ censo plenumita en 2010.

__TOC__

## Geografio 
La Chapelle-Saint-Géraud etendiĝas sur 17,59&#160;km², kaj havis 232&#160;loĝantojn laŭ la lasta oficiala censo, tiel ke la loka loĝdenso estas 13&#160;homoj po kvadrata kilometro. La vilaĝo situas en Corrèze, kiu estas kampara, maldense loĝata franca departemento en la nordokcidenta parto de la Centra Masivo.

## Historio 
La departemento Corrèze estis oficiale kreita la 4-an de marto 1790 dum la franca revolucio. La Chapelle-Saint-Géraud antaŭe apartenis al la reĝa provinco Limoĝio.

Okaze de la municipa baloto de 2008 venkis en la komunumo S-ro Gilles Dupuy, kiu do fariĝis la loka urbestro.

## Vidindaĵoj 
Oni vidas skulptartojn bovinojn.

## Administrado 
La Chapelle-Saint-Géraud apartenas al la kantono de Mercœur, kies ĉefurbo estas Mercœur. Tiu kantono mem estas parto de la arondismento de Tulle, unu el la tri arondismentoj de la departemento Corrèze.

## Notoj kaj referencoj 
## Vidu ankaŭ 
* Komunumoj de Corrèze
* Kantono de Mercœur

## Eksteraj ligiloj 
* La Chapelle-Saint-Géraud auf annuaire-mairie.fr

Kategorio:Komunumoj de Corrèze
Kurtaĝo

**Kurtaĝo** estas monsumo, kiun persono devas pagi al alia persono aŭ al la ŝtato, kiel rekompenso al certa servo. Imposto estas pago al la ŝtato aŭ komunumo sen direkta rekompenso en formo de servo.

Ekzistas jenaj kurtaĝoj:
* **Reguligokurtaĝo**: IKEV difinas la nocion jene: kurtaĝo kiun makleristo ordinare ricevas de la asekurito kiel rajtigito ĉe reguligo de perdo aŭ damaĝo.

## Referencoj 
Kategorio:Ekonomio
Kategorio:Ekonomiko
Enfermaĵo (mineralogio)

eta|Sablokristala aĵo
**Enfermaĵoj** (aŭ inkluzivaĵoj) en mineralogio estas fremdaj materialoj (likvaĵoj, gasoj, nafto, asfalto, salo, aliaj mineraloj, kristaloj) enfermitaj en kristalformo. Oni distingas inter primaraj (estiĝis antaŭ la fermiĝo) kaj sekundaraj enfermaĵoj, kiuj estiĝis nur post la kristaliĝo.

Kategorio:Mineralogio
Blue Peacock

**Blue Peacock** ( blua pavo) estis projekto de la brita ministerio pri defendo en la 1950-aj jaroj. Ĝi planis distribui nukleajn minojn tra Okcidenta Germanio kaj eksplodigi ilin en la okazo de sovetia invado. La projekto estis ĉesigita en 1958.

La plano antaŭvidis, ke dek nukleaj minoj kun eksplodkapablo de 10 kilotunoj da TNT-ekvivalento estu distribuitaj tra la Nordgermana Ebenaĵo, kiu estis ebla invado-vojo al okcidenta Eŭropo. Tiuj minoj estu eksplodigeblaj el granda distanco per dratoj aŭ per horloĝoj post ok tagoj. Je provo malfermi, manipuli aŭ malaktivigi la bombojn ili devis eksplodi post dek sekundoj. Ilia celo estis duobla:

Ebla problemo de la minoj estis, ke en vintro malvarmo povus malfunkciigi ilin. Tial oni planis enmeti kokojn, kiuj varmigu ilin per sia korpa varmo.

En 1957 ekestis obĵetoj, ke la danĝero de disvastiĝanta radioaktiveco estas tro granda kaj ke la Federacia Respubliko Germanio tamen estas alianca lando. En februaro 1958 la ministerio nuligis la projekton.

## Notoj 
Kategorio:Malvarma milito
Kategorio:Milita historio de Britio
Kategorio:Nuklea armilo
Tibor Tomcsányi

**Tibor TOMCSÁNYI** [tomĉa:nji] estis rumania hungara radio- kaj televidredaktoro. Li naskiĝis en Braŝovo la 3-an de marto 1934 kaj mortis en Bukareŝto la 17-an de junio 2002. Li estis la edzo redaktorino Mária Tomcsányi.

## Biografio
Tibor Tomcsányi akiris diplomon pri angla lingvo kaj literaturo en Bukareŝto (1956). Poste li laboris en angla lingva redakcio de Rumana Radio ĝis sia pensiuliĝo (1994). De 1969 li apartenis al la fondantoj-redaktoroj de la hungara lingva dissendo de ruman televido.

## Fonto
*Romániai magyar irodalmi lexikon 

Kategorio:Rumanujaj hungaraj redaktoroj
(7877) 1992 AH1

**(7877) 1992 AH1** estas asteroido de la asteroida zono, malkovrita la  de la japana astronomo Nobuhiro Kawasato elde la observatorio de Uenohara (gubernio Jamanaŝi).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Nobuhiro Kawasato
Kategorio:Astronomiaj objektoj malkovritaj en 1992
Agento

**Agento** laŭ PIV havas du signifojn:
# persono, komisiita de iu, por konstante fari ion.
# tiu, kiu reprezentas personon aŭ firmaon en komercaj aferoj.

## Vidu ankaŭ 
* Agentejo
* Agento iranto
* IKEV
* Fremda agento

## Referencoj 
Kategorio:Ekonomio
Kategorio:Ekonomiko
7837 Mutsumi

'*7837 *Mutsumi'''* estas asteroido de la asteroida zono, malkovrita la  de la japanaj astronomoj Hiroshi Abe kaj Seidai Miyasaka elde Jacuka en gubernio Ŝimane.

## Nomo 
Ĝi estis nomita en honoro de *Mutsumi Abe'', edzino de la unua malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroshi Abe
Kategorio:Astronomiaj objektoj malkovritaj en 1993
Mária Tomcsányi

**Mária TOMCSÁNYI** [tomĉa:nji] estas rumania hungara radio- kaj televidredaktorino. Ŝi naskiĝis en Beclean (Bistrița-Năsăud) la 9-an de januaro 1945. Ŝi estis la edzino redaktoro Tibor Tomcsányi.

## Kariero
Mária Tomcsányi diplomitiĝis pri rumana-hungara fako en Pedagogia Altlernejo de Târgu Mureș en 1966, poste pri filozofio en UBB de Kluĵo. De 1972 ŝi laboris en la redakcio de la Rumana Radio (1972–77), poste en la hungara redakcio de Rumana televido (1977–84). Post la ĉesigo de la hungaraj elsendoj de televido ŝi estis interna kunlaborantino de hungara redakcio de la radio (1984–90). Post  1989 ŝi estis ĉefkunlaborantino de la hungara redakcio, rubrikestrino de la teatraj programoj de ruman televido de Bukareŝto.   

## Fonto
*Romániai magyar irodalmi lexikon 

Kategorio:Rumanujaj hungaraj redaktoroj
Türk Yıldızları

[300ra|eta|la teamo dum [2011 en la ĉeĥia urbo Ostrava]]
La eskvadro ***Türk Yıldızları***, ofte ankaŭ angle nomata *Turkish Stars* (ambaŭ formoj tradukiĝas "turkaj steloj"), estas la aviada prezenta teamo de la turka aerarmeo. Temas pri la nacia aviada akrobatika teamo de Turkio .

La teamo konsistas el ok armeaj aviadiloj. Ĝi estis kreita la 7-an de novembro 1992 kaj ricevis sian nunan nomon la 11-an de januaro 1993.

[350ra|eta|maldekstra|la teamo en la aerfestivalo de 2010 en la hungaria urbo [Kecskemét]]

Kategorio:Aerarmeo de Turkio
Nia Korpo. Anatomio kaj fiziologio de la homo por laikoj

***Nia Korpo*** estas libro originale verkita en Esperanto fare de Nishi Seiho. Konforme al sia subtitolo "Anatomio kaj fiziologio de la homo por laikoj", la verko intencas popularigi kiel funkcias la homa korpo. La verko, kune kun la analoga japana teksto estas reeldonita en 1989.
 
## Enhavo
#Enkonduko : la ĉelo kaj la histoj; la organoj kaj la organsistemoj; la homo korpo; la evoluiĝo de la homa korpo; la deveno de la homa speco - la homa filogenezo;
#La skeleta sistemo;
#La muskola sistemo;
#La sistemo de la spirado;
#La sistemo de la digestado;
#La sistemo de l' urinado;
#La sistemo de la generado;
#La sistemo de la cirkulado;
#La sistemo de l' interna sekreciado aŭ la endokrina sistemo;
#La ŝtofŝanĝo aŭ la metabolo;
#La sistemo de la sentado; 
#La nerva sistemo;
#La centra nervosistemo;
#La periferia nervosistemo;
#La vojoj en la nerva sistemo.

## Recenzoj
## Vidu ankaŭ
*Fakverko:Biologio
*Fakverko:Medicino

## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience 
* Katalogo "Erfgoedbib" en *LibraryThing*

Kategorio:Scienca literaturo
Kategorio:Sciencaj libroj
Kategorio:Esperanto-libroj aperintaj en 1989
Kategorio:Japana lingvo
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto
7838 Feliceierman

'*7838 *Feliceierman''''' estas asteroido de la asteroida zono, malkovrita la  de la Astronomia Rondo de Farra d'Isonzo elde la Observatorio de Farra d'Isonzo en provinco de Gorico (Italio).

## Nomo 
Ĝi estis nomita en memoro de *Felice Ierman* (1922–1996), patro de *Giovanni Ierman*, kunmalkovrinto de ĉi-tiu asteroido. Felice Ierman forte kredis je la scienco kaj la teknologio, kiuj inspiris la fervoron de lia filo por la astronomio. Li ankaŭ kontribuis morale kaj materiale al la konstruo de la unua observatorio de Farra d'Isonzo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Astronomia Rondo de Farra d'Isonzo
Kategorio:Astronomiaj objektoj malkovritaj en 1993
Graioj

**Graioj** (helene *γραῖαι - Graiai *, latine *Graiae*) estis en la helena mitologio filinoj de la mara dio Forkiso kaj de mara diino Keto
Graioj estis tri:
:Enio, Pefredo kaj Deino:
Iliaj fratinoj estis Gorgonoj, malbelaj monstroj kun serpentoj anstataŭ la haroj.

Graioj tuj post sia naskiĝo aspektis kiel maljunulinoj kaj pro tio homoj nomis ilin tiel (traduko de *Graioj* estas *maljunulinoj*). Ĉiuj kune havis nur unu okulon kaj nur unu denton, kiujn ili interpruntadis.

La heroo Perseo eluzis tion, forrabis la okulon kaj la denton de ili kaj redonis tiujn ĉi korpopartojn nur kiam Graioj montris al li vojon al nimfoj, de kiuj li akiris helpon kontraŭ Gorgonoj. Graiojn oni konsideris gardantinoj de la vojo al Gorgonoj kaj al armiloj, per kiuj Gogonoj povis esti venkitaj.

## Tradukfonto 
Kategorio:Estaĵoj de la helena mitologio
7840 Hendrika

'*7840 *Hendrika'''* estas asteroido de la asteroida zono, malkovrita la  de la kanada astronomo Christopher Aikman elde la Federa Observatorio pri Astrofiziko de Saanich (Brita Kolumbio, Kanado)

## Nomo 
Ĝi estis nomita en honoro de *Hendrika Cornelia Marshall Aikman'' (naskita Grootendorst), amata edzino de la malkovrinto.

## Eksteraj ligiloj 
* 
* 
* 
*  (7840) Hendrika, de la Reĝa Astronomia Societo de Kanado 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1994
Marcello Nizzoli

**Marcello Nizzoli** (2-an de januaro 1887 Boretto - 31-an de julio 1969 Camogli)
estis itala fasonisto, arkitekto kaj pentristo.
Post diplomiĝo je la ''Istituto d'Arte Paolo Toschi* de Parmo li komencis esti konata kiel pentristo, kune kun la grupo *Nuove Tendenze* (Novaj Tendencoj) kaj farante afiŝojn por la alkoholaĵo Campari.

En la 1930-aj jaroj li instruis je la *Instituto superiore di industrie artistiche* (ISIA) de Monza.

Li partoprenis en la preparado de diversaj ekspozicioj inkluzive de la Ekspozicio de la faŝisma Revolucio (1932), la Ekspozicio de Aeronaŭtiko (1934), la Halo de Venko VI Milano Triennale de 1936.

Li faris ses mapojn de Italio (Asizo, Napolo, Padovo, Pizo, Bolonjo, Triesto) pentrita sur la muroj de la antaŭĉambro de la tria klaso de Centra Stacidomo de Milano, tiam transformita al Librejo Feltrinelli.

Lia famo estas ĉefe pro la firmao Olivetti kie fine de la 1930-aj jaroj li komencis funkcii kiel redaktisto kaj poste fasonisto, kreante interalie, la faman tajpilon Letera 22.

Samtempe li laboris kiel arkitekto por fari multnombrajn konstruaĵojn kiel la centra oficejo de la kompanio Olivetti. En 1966 li ricevis de la politeknika lernejo de Milano la honoran gradon en arkitekturo.

## Ĉefaj verkoj 
[eta|[Olivetti MC-24 (versio 1956)]]
eta|200px|Olivetti Lettera 22, 1950
[eta|Sewing machine *Mirella'' desegnita de Marcello Nizzoli por [Necchi|V. Necchi Spa, Compasso d'oro 1957. Bildoj Paolo Monti, 1960.]]

* 1923 - Bernocchi - Afiŝo
* 1927 - MotoSacoche - Afiŝo
* 1928 - Lubrikaĵo Fiat - Afiŝo
* 1930 - Campari Aperitivo - Afiŝo
* 1930 - Bitter Le Coq - Afiŝo
* 1932 - Cordial Campari - Afiŝo
* 1932 - Sale F & G della Mostra della Rivoluzione Fascista, Romo
* 1933 - Afiŝo Lido di Venezia (kun Marcello Dudovich)
* 1934 - Sala delle Medaglie d'oro alla Mostra dell'Aeronautica, Milano
* 1934 - Afiŝo por la XIX Biennale di Venezia
* 1936 - Negozi Parker, Milano
* 1936 - Salone d'Onore della VI Triennale, Milano
* 1938 - Sala piriti, Mostra autarchica del Minerale italiano, Romo
* 1940 - Summa sumigilo
* 1947 - Aurora 88, stilografika plumo
* 1948 - Divisumma 14, kalkulmaŝino
* 1948 - Lexikon 80 tajpilo
* 1950 - Lettera 22, tajpilo
* 1952-1953 - Abitazioni per dipendenti Olivetti a Ivrea
* 1954 - Macchina da cucire Supernova BU - Necchi
* 1956 - Divisumma 24, kalkulmaŝino
* 1957 - Kudromaŝino Mirella - Necchi
* 1958 - Palazzo per uffici ENI a San Donato Milanese
* 1959 - Skribmaŝino Diaspron
* 1961-1963 - Quartiere residenziale A.N.I.C. Macchitella, Gela
* 1964 - Palazzo Uffici (ĉefoficejo de Olivetti), Ivrea (kun Bernasconi kaj Fiocchi)

## Eksteraj ligiloj 
 Nizzoli kolekto je MOMA
 Scheda su designindex.it 
 Scheda su italianidea.it 

Kategorio:Naskiĝintoj en 1878
Kategorio:Italaj pentristoj
Kategorio:Italaj arkitektoj
Kategorio:Fasonado
Skarleta pufino

**Skarleta pufino** (*Puffinus spelaeus*) estis specio de marbirdo de la petrela familio Procelariedoj. Ties komuna nomo rememoras la novzelandan paleontologo Ron Scarlett.

Tiu birdo iĝis konata nur el fosiliaj ostoj trovitaj en kavoj en okcidento kaj nordokcidento de la Suda Insulo, Novzelando, en 1991. Ŝajne ĝi iĝis formortinta fare de la rato Kioreo, *Rattus exulans*, kiu estis enmetita de Polinezianoj en Novzelando antaŭ malpli ol 1000 jaroj.

## Referencoj 
## Eksteraj ligiloj 
* Scarlett's Shearwater. Puffinus spelaeus.  de Paul Martinson. Artaĵo produktita por la libro *Extinct Birds of New Zealand*, de Alan Tennyson, Te Papa Press, Wellington, 2006

Kategorio:Petreloj
Kategorio:Procelarioformaj
Kategorio:Birdoj de Oceanio
Kategorio:Formortintaj birdoj
Kategorio:Birdoj de Pacifiko
Augusto Testa

**Augusto TESTA** (naskiĝinta en 1950) estas itala amatora astronomo.

Li observas elde la Observatorio de Sormano kaj, kun siaj kolegoj, kunmalkovris 31 asteroidojn.

Li malvolvis plurajn programarojn por la observado de asteroidoj, kiuj estas vaste uzataj de la itala komunumo de astrometriaj observantoj.

La asteroido 11667 Testa estis nomita en lia honoro.

## Notoj kaj referencoj 
## Vidu ankaŭ 
* :Kategorio:Malkovrita de Augusto Testa

Kategorio:Italaj astronomoj
Kategorio:Malkovrintoj de asteroidoj
Ron Scarlett

**Ronald Jack Scarlett**, OBI (1911–2002), plej bone konata kiel **Ron Scarlett**, estis paleozoologo el Novzelando. 

Post esti dungita de la Kanterburia Muzeo en 1952 li iĝis unu el plej fruktodonaj osteologoj de Novzelando. Scarlett elstariĝis pro siaj elfosaĵoj dum multaj jardekoj en kelkaj paleontologiaj kuŝejoj en Novzelando kiaj Te Aute, Lago Poŭkava, aŭ la marĉo de la Piramida Valo kie li elteriĝis kaj priskribis fosiliajn restojn de prahistoriaj birdoj kiaj ostoj de la Cirkuo de Eyles (*Circus eylesi*), la Novzelanda noktokaprimulgo, la Skarleta anaso (kiu estis tiele nomita fare de Storrs L. Olson), kaj la Hodgena galinolo. Ankaŭ la Skarleta pufino (*Puffinus spelaeus*) priskribita en 1994 de Richard N. Holdaway kaj Trevor H. Worthy estis nomita tiele por sia honoro. 
## Verkoj (elektitaj)
*1972: Bones for the New Zealand Archaeologist
*1979: Birds of a Feather: Osteological and Archaeological Papers from the South Pacific in honour of R.J. Scarlett
*1987: Bird Species Present on the Southwest Coast of Chatham Island in the 16th Century AD
*1990: The Naval Good Shooting Medal, 1903–1914
*1992: Under Hazardous Circumstances : Register of Awards of Lloyd's War Medal for Bravery at Sea 1939-1945

Kategorio:Paleontologio
Kategorio:Novzelandaj sciencistoj
László Erdey

**László ERDEY** [lAslO erdei], laŭ hungarlingve kutima nomordo **Erdey László** estis hungara kemiisto, profesoro, membro ordinara de Hungara Scienca Akademio (1955).

László Erdey http://mek.oszk.hu/00300/00355/html/index.html naskiĝis la  1910 en Szeged. Li mortis la  1970 en Budapeŝto.

## Biografio 
László Erdey frekventis universitaton en Budapeŝto, poste li eklaboris en la universitata fizika instituto. Li ekinstruis en ELTE en 1949. En 1951 li doktoriĝis. Li partoprenis en redaktado de fakrevuoj *Magyar Kémiai Folyóirat*, *Periodica Politechnica*, *Journal for Thermal Analysis*, *Radio-analytical Chemistry*. Li okupiĝis ĉefe pri kemia analizo. Li ricevis premiojn Kossuth en 1951 kaj 1958.

## Verkaro (elekto) 
* *Amalgámelektródok vizsgálata „saját-ionos” és „idegen-ionos” oldatokban* (1938)
* *Bevezetés a kémiai analízisbe* (Enkonduko al la kemia analizado) (1945)
* *A kémiai analízis súlyszerinti módszerei* (1960, germane: 1964, angle: 1965).

## Fontoj 
* biografio hungare

 
Kategorio:Hungaraj kemiistoj
Kategorio:Hungaraj profesoroj
Kategorio:Hungaraj akademianoj
László Gyula Erdélyi

**László Gyula Erdélyi** [lAslO djula erdEji], laŭ hungarlingve kutima nomordo **Erdélyi László Gyula** estis hungara historiisto, pastro, benediktana monaĥo, bibliotekisto, profesoro, membro korespondanta de Hungara Scienca Akademio (1905).

László Gyula Erdélyi http://mek.oszk.hu/00300/00355/html/ABC03609/03839.htm naskiĝis la  1868 en Hungario, en Zsigárd (nuntempa Žihárec en Slovakio). Li mortis la  1947 en Zalaapáti.

## Biografio 
László Gyula Erdélyi aliĝis al benediktanoj en 1884. Ĝis 1890 li frekventis ĉeflernejon en Pannonhalma, en la sekva jaro li pastriĝis. Li plulernis en universitato en Budapeŝto inter 1890-1892. Li ekinstruis en ĉeflernejo de Pannonhalma, kie li estis ankaŭ bibliotekisto. Baldaŭe li instruis en universitato Kolozsvár. Post la 1-a mondmilito li pluinstruis en Szeged, kie li iĝis rektoro. En 1938 li emeritiĝis.

## Verkaro (elekto) 
* *A tihanyi apátság története* (Historio de la abatejo en Tihany) (1908)
* *Magyar művelődéstörténet* Hungara edukohistorio) (1915-1918)
* *Szent Imre és kora* (1930)
* *Magyarország törvényei Szent Istvántól Mohácsig* (Leĝoj de Hungarujo de Stefano la 1-a (Hungario) ĝis 1526) (1942)

## Fontoj 
* biografio hungare
* biografio hungare

Kategorio:Hungaraj historiistoj
Kategorio:Hungaraj pastroj
Kategorio:Hungaraj bibliotekistoj
Kategorio:Hungaraj arkivistoj
Kategorio:Hungaraj profesoroj
Kategorio:Hungaraj akademianoj
Kategorio:Hungaraj benediktanaj monaĥoj
Horoj (mitologio)

**Horoj** (helene *Ὥραι, Hōrai*, latine * Horae *) estis en la helena mitologio filinoj de la plej alta dio Zeŭso kaj de la diino de justeco Temiso. Ili estis diinoj de jarsezonoj kaj de la bona ordo en naturo kaj socio.

Ilia nombro en la fontoj diferencas. Kiel diinoj zorgantaj pri ordo en naturo, do antaŭ ĉio pri bona ŝanĝado de jarpartoj kaj ĝustatempa kresko de floroj kaj fruktoj, oni kutime nomas du:[300px|eta|[Apolono kun Horoj (Pentraĵo de Georg Friedrich Kersting, 1822)]]
* Talo - diino de la printempo,
* Karpo - diino de la aŭtuno.

Kiam ili zorgis pri trankvilo kaj ordo en socio, inter homoj, oni nomis ilin tri aŭ eĉ pli
* Eŭnomio (Leĝo)- diino de laŭleĝeco,
* Diko - diino de juro; ŝi havis sian lokon apud la trono de Zeŭso kaj plendis al li pri ĉiu maljusteco,
* Ejreno (Paco) - diino de paco.

Laŭ aliaj fontoj helpis pri punado de malbonaj faroj:
* Aiso (Juĝado) - diino de vivdestino, kiu prezentis sorton,
* Poino (Puno) - ŝi aparte uzurpis malgrandajn infanojn.

Horoj estas nomataj kiel vartistinoj de diinoj, tuj post ilia naskiĝo, ekzemple ĉe Hera aŭ ĉe Afrodito. Kiam ili kreskis, Horoj helpis vestigi kaj ornami ilin. Horoj ankaŭ gardis pordegojn de Olimpo. Ili estis estaĵoj afablaj al homoj kaj al dioj.

La homoj imagis ilin kiel belaj knabinoj, vestitaj en pendataj roboj. Tiel ili ankaŭ estas bildigitaj sur la vazaj pentraĵoj, reliefoj kaj statuoj.

## Tradukfonto 
Kategorio:Dioj de la helena mitologio
Péter Erdős

**Péter ERDŐS** [erdOŝ], laŭ hungarlingve kutima nomordo **Erdős Péter** estis hungara ekonomikisto, profesoro, membro ordinara de Hungara Scienca Akademio (1979).

Péter Erdős http://mek.oszk.hu/00300/00355/html/ABC03609/03871.htm naskiĝis la  1910 en Budapeŝto. Li mortis la  1990 en Budapeŝto.

## Biografio 
Péter Erdős frekventis universitatojn en Brno kaj Vieno. En la 1930-aj jaroj li ofte arestiĝis, en 1942 li estis kondamnita je 6 jaroj pro politikado. Post la 2-a mondmilito li estis inĝeniero, baldaŭe ekonomikisto kaj li ekinstruis en la universitato. Li partoprenis en redaktadoj de fakrevuoj *Acta Oeconomica*, *Közgazdasági Szemle*. Li ricevis premion en 1980.

## Verkaro (elekto) 
* *Közgazdasági elméletek története* (Historio de ekonomiaj teorioj), 1950, 1951 (por studentoj)
* *Adalékok a mai tőkés pénz, a konjunktúra-ingadozások és gazdasági válságok elméletéhez* (1966, 1974, angle: 1971)
* *Prices and profits in the US economy of the Seventies* (1979)
* *Infláció és válságok a hetvenes évek amerikai gazdaságában* (1982, angle: 1990)

## Fontoj 
* biografio kun foto

Kategorio:Hungaraj ekonomikistoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
László Kékedy

**László KÉKEDY** [ke:kedi] estas rumania hungara kemiisto. Li naskiĝis en Sighetu Marmației la 28-an de novembro 1920. Li estas la edzo de kemiistino Erzsébet Kékedy. Li estas la patro de kemiisto, universitata instruisto László Kékedy Nagy.

## Kariero 
László Kékedy diplomitiĝis pri kemio en la Universitato de Koloĵvaro (1942). Li doktoriĝis samloke (1944). Li lekciis en la sama universitato, de 1945 en la Universitato Bolyai de Kluĵo.

## Memstaraj volumoj 
* *Analiza fizico-chimică* (1969);
* *Fejezetek a korszerű analitikai kémiából* (Kv. 1979);
* *Chimie analitică calitativă* (Craiova 1982);
* *Gázszenzorok* (monográfia, Bp. 1983).

## Fonto 
* Romániai magyar irodalmi lexikon 

Kategorio:Rumanujaj hungaraj kemiistoj
Erzsébet Kékedy

**Erzsébet KÉKEDY** [ke:kedi] estas rumania hungara kemiistino, universitata lekciistino. Ŝi naskiĝis en Koloĵvaro la 12-an de marto 1919. Ŝi estas la edzino de kemiisto László Kékedy. Li estas la patrino de kemiisto, universitata instruisto László Kékedy Nagy.
## Kariero
Erzsébet Kékedy akiris diplomon pri kemio en la Universitato de Koloĵvaro (1942), kaj ŝi doktoriĝis en 1944. Ŝi lekciis en la sama universitato ĝis sia pensiuliĝo (1976). 
## Libroj
**A kémia tanításának módszertana* (Kv. 1968); 
**Metodica predării chimiei* (kunulaŭtorino Maria Cosma, Kv. 1977).

## Fonto
*Romániai magyar irodalmi lexikon 

Kategorio:Rumanujaj hungaraj kemiistoj
Sonnenberg (monto)

La monto  **Sonnenberg**  (esperante: sunmonto) estas  monto sur la altaĵoj de la mezmontaro Harco en la komunuma areo de de St. Andreasberg en la distrikto Goslar, Malsupra Saksio (Germanio). 

Tie troviĝas la Internacia domo Sonnenberg.

Kategorio:Harco
Graniko

**Graniko** (helene *Γρανικός*, latine *Granicus*) estis en la helena mitologio dio de la samnoma rivero en Misio.

Lia filino estis akva nimfo Aleksirhoo, pri kiu oni rakontas, ke ŝi per siaj ĉarmoj kaj knabina beleco tiel ravigis la trojan reĝon Priamon, ke ŝi fariĝis lia amantino. Pli malfrue ŝi naskis al li  Esakon, unu el kvindek filoj de la reĝo.

Kiel jam en mitoj okazas, aliaj fontoj prezentas Esakan patrinon Arisban, la unuan edzinon de la reĝo Priamo.

La rivero Graniko estas enskribita en historio per batalo en la jaro 334 a.Kr., kiam intermilitis ĉe liaj bordoj armeo de Aleksandro la Granda kontraŭ militistaro de Persio. Aleksandro fame venkis kaj tial malfermis por si vojon al konkeroj de pliaj teritorioj.

## Tradukfonto 
Kategorio:Dioj de la helena mitologio
Modřice

Statuo de Sankta Floriano|eta|maldekstra
**Modřice** estas urbo (de la 1-a de julio 1994) en Ĉeĥio, en Sudmoravia regiono, en distrikto Brno-provinco. Vivas ĉi tie  ().

## Loĝantaro 
## Vidindaĵoj 
* Kastelo
* Preĝejo de sankta Gotthard
* Statuo de Sankta Floriano

## Transporto 
Transporta entrepreno de la urbo Brno trafikigas de urbo Brno traman linion numero 2, tra Modřice ankaŭ kondukas la grava fervojlinio 250 de Brno al Břeclav kaj ŝoseo 52 en direkto al Mikulov.

## Ekonomio 
En sudokcidenta parto de vilaĝo situas teĥnologia parko, en orienta parto situas granda aĉet-amuz-galerio Olympia.

## Referencoj 

Kategorio:Urboj en distrikto Brno-provinco
Kategorio:Municipoj en distrikto Brno-provinco
Kategorio:Urboj en Moravio
Kategorio:Setlejoj en Dija-svratka valego
Kategorio:Vinkultivada subregiono Velké Pavlovice
Kategorio:Setlejoj sur Svratka
Fayetteville (Norda Karolino)

**Fayetteville** estas grandurbo en Usono, en subŝtato Norda Karolino, kie ĝi estas administrejo de la kantono Cumberland.
eta|dekstre|Strato en Fayetteville
## Bazaj informoj 
* Koordinatoj: 
* Areo: 241&nbsp;km²
* Loĝantaro: 205.678 (en 2011)
* Supermara alteco: 80 m
* Horzono: UTC-5h (en somero UTC-4h) 
* Poŝtkodo: 28301 
* Telefonkodo: 910
 
## Geografio 
Fayetteville situas sur ebenaĵo en la orienta landparto de Usono, en la meza parto de la subŝtato.

## Historio 
En la nuna Fayetteville indianoj vivis dum jarmiloj. La britoj konkeris la areon en la 18-a jarcento kaj ili fondis 2 vilaĝojn *Cross Creek* kaj *Campbellton*. En 1789 oni tie ratifis la Usonan Konstitucion kaj oni fondis la plej maljunan publikan universitaton de Usono. En 1793 infanteria armeo formiĝis. Post la Usona Milito de Sendependeco la du vilaĝoj estis unuigitaj kaj renomitaj pri armea heroo Marie-Joseph Motier, markizo de La Fayette, kiu vizitis la novan urbon en 1825. En 1831 granda incendio okazis. En 1865 armeo de William T. Sherman atakis kaj detruis Fayetteville.

## Klimato 
eta|dekstre|Muzeo en Fayetteville
Fayetteville situas en subtropika klimato. La temperaturo averaĝe varias inter 10-23&nbsp;. La varmo kulminas en julio rekorde 42&nbsp;, la malvarmo kulminas en februaro rekorde -21&nbsp;. Jare pluvas po 1157&nbsp;mm, en ĉiuj monatoj pluvas. La pluvo kulminas en aŭgusto kaj malkulminas en novembro.

## Trafiko 
El Fayetteville kuras gravaj ĉefvojoj kaj fervojoj al Suda Karolino kaj Virginio. urbego havas interne aŭtobusojn, ekstere regionan flughavenon.

## Vidindaĵoj 
* teatroj
* botanika ĝardeno
* fortikaĵo
* muzeoj pri artoj, trafiko kaj historio
* diversaj preĝejoj

## Servoj 
* Ŝtata Universitato Fayetteville

## Famulo 
* Julianne Moore naskiĝis en Fayetteville
eta|Mapo pri Norda Karolino, kie meze Fayetteville estas trovebla

## Ĝemelurbo 
 Saint-Avold, Francio

## Fontoj 
* Képes Világatlasz ISBN 963 8475 38 2
* Tiu ĉi artikolo tradukiĝis helpe de WikiTrans, estis prenitaj nur tiuj frazpartoj, kiuj estis sencohavaj el anglalingva Vikipedio

Kategorio:Urboj de Norda Karolino
Kategorio:Setlejoj nomitaj laŭ personoj
Béla Vágó (historiisto)

**Béla VÁGÓ** [va:go:] estas rumania hungara historiisto. Li naskiĝis en Sighetu Marmației la 22-an de junio 1922.

## Kariero 
Béla Vágó estis inter 1949–57 universitata instruisto en la Universitato Bolyai de Kluĵo. En 1957 li elmigris Israelon.

## Studaĵoj 
* *Majorsági gazdálkodás a székelyföldön a feudalizmus bomlásának idején*(Adatok a XVIII. sz. végi és XIX. sz. eleji székelyföldi nagybirtok gazdálkodásáról és a paraszti földek kisajátításáról).Imreh István , Jakó Zsigmond , Molnár Miklós , Vágó Béla - Állami Közgazdasági és Jogi Könyvkiadó - 1956.
* * Tanulmányok az erdélyi kapitalizmus kezdeteiről*.Csetri Elek , Imreh István , Benkő Samu , Hajós József , Jakó Zsigmond , Vágó Béla - Tudományos Könyvkiadó - 1956.

## Libroj 
* *The Shadow of Swastika. The Rise of Fascism and Anti-Semitism in the Danube Basin (London 1974);
* *The Holocaust in Hungary Forthy Years Later'' (Boulder 1985).

## Fonto 
* Romániai magyar irodalmi lexikon 

Kategorio:Rumanujaj hungaraj historiistoj
Kategorio:Israelaj historiistoj
Esperanta Psikistaro

***Esperanta Psikistaro*** estas kolekto de diversaj artikoloj, precipe tradukaĵoj, pri okultismo, spiritismo, spiritualismo, antaŭdestino. En la libreto, eldonita de la tiama "Internacia Unuiĝo por Psikisma Studado per Esperanto" sub la honora prezido de Emile Boirac en 1910 , oni resumas diversajn parapsikologiajn nociojn en la terminojn "psikismo", "psikisto" (hipnotisto, magnetisto, telepatiisto, spiritisto), "psikistaro". La unua eldono datiĝas antaŭ novembro 1910, kiam aperis recenzo pri ĝi en Belga Esperantisto (vidu sube). Dua eldono datiĝas de 1911 (vidu bildon). La Esperantigoj estas verkitaj precipe de Jean Camille Chaigneau kaj A. Stas. 

## Enhavo 
# Pri Esperantismo kaj Psikismo (fare de Emile Boirac)
# La Psikaj Faktoj (fare de Camille Flammarion, tradukis J.C.C.)
# De Psikismo al Homaro Integrala (fare de J. Camille Chaigneau)
# Esperanto-Spiritismo (fare de Quintin López, tradukis A.S.)
# La rolo de Esperanto rilate al Spiritismo (fare de Chevalier le Clément de St-Marq, tradukis A.S.)
# Kio estas Spiritismo? (fare de Gabriel Delanne, tradukis J.C.C.)
# Esperanto kaj Spiritualismo (fare de Le Cornec)
# Gitarkunsido (fare de P.M. Petersen, tradukis Brochmann Sletteröd)
# Spiritistaj Memoroj (fare de L.Th. Chazarain, tradukis J.C.C.)
# Estas necese ilin kutimigi (fare de D. Juan Figueredo, tradukis A.S.)
# Pri la homa Destino kaj Dio (fare de Komandanto Darget, tradukis J.C.C)
# Kelkaj vortoj pri Teologio (fare de Chevalier le Clément de St-Marcq, tradukis A.S.)
# Kelkaj notoj pri Magnetismo (fare de Pierrard, tradukis A.S.)
# Telepatia Magnetkuracado (fare de Emmanuel Vauchez & E. Dupin, tradukis J.C.C.)
# Libera Volo kaj Antaŭdestino (fare de Rud. Feilgenhauer, tradukis A.S.)
# Kelkaj personaj okazintaĵoj (fare de Chr. Lyngs, tradukis Astrid Rasmussen)
# Universalista Unio por Filozofia Serĉado (fare de Heidet de Heydeck, tradukis A.S.)
## Recenzoj
## Referencoj 
## Eksteraj ligiloj 
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*
* Katalogo de Kataluna Esperanto-Asocio

Kategorio:Esoterismo
Kategorio:Okultismo
Kategorio:Parapsikologio
Kategorio:Pseŭdoscienco
Kategorio:Libroj pri spiriteco
Kategorio:Esperanto-libroj aperintaj en 1911
Kategorio:Spiritismo
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Kataluna Esperanto-Asocio
(7893) 1994 XY

**(7893) 1994 XY** estas asteroido de la asteroida zono, malkovrita la  de la japanaj astronomoj Yoshisada Shimizu kaj Takeŝi Urata
elde Observatorio de Naĉikacura en gubernio Ŭakajama (Japanio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Yoshisada Shimizu
Kategorio:Astronomiaj objektoj malkovritaj en 1994